I 1948 begyndte Guevara på sine medicinstudier på Universitetet i Buenos Aires. Efter nogle afbrydelser fuldførte han studierne i marts 1953, men han tog aldrig den kliniske praksis, som krævedes for at kunne praktisere som læge. I 1951 foreslog vennen og biokemikeren [[Alberto Granado]] (29 år), at han og Guevara (23 år) skulle virkeliggøre rejsen rundt i Sydamerika, som de havde snakket om i mange år. Guevara lod sig ikke bede to gange. Han og Alberto begyndte rejsen fra sin hjemby [[Alta Gracia]] på en gammel [[Norton (motorcykel)|Norton]] 500 kubik motorcykel med tilnavnet ''La Poderosa II'' ("Den mægtige" II) i 1951. Målet for rejsen skulle være at tilbringe nogle uger som frivillige medhjælpere på San Pablo [[spedalskhed]]-sygehus ved [[Amazonfloden]] i Peru. Rejsen gik gennem Argentina, [[Chile]], [[Peru]], [[Colombia]] og [[Venezuela]]. Che skrev om rejsen i "Motorcykeldagbøgerne", som siden er blevet udgivet og oversat til flere sprog, og som i 2004 var udgangspunkt for indspilningen af en film med samme navn.{{kilde mangler|dato=august 2016}}
Jura Historie Død Kriminalitet